DA Den Europæiske Unions Tidende C 255/2

Ajourførte modeller til de kort, der udstedes af medlemsstaternes udenrigsministerier til akkrediterede medlemmer af diplomatiske og konsulære repræsentationer og deres familiemedlemmer, jf. artikel 19, stk. 2, i Europa-Parlamentets og Rådets forordning (EF) nr. 562/2006 om indførelse af en fællesskabskodeks for personers grænsepassage (Schengengrænsekodeks) (EUT C 247 af 13.10.2006, s. 85, EUT C 153 af 6.7.2007, s. 15, EUT C 64 af 19.3.2009, s. 18, EUT C 239 af 6.10.2009, s. 7, EUT C 304 af 10.11.2010, s. 6, EUT C 273 af 16.9.2011, s. 11, EUT C 357 af 7.12.2011, s. 3, EUT C 88 af 24.3.2012, s. 12, EUT C 120 af 25.4.2012, s. 4, EUT C 182 af 22.6.2012, s. 10, EUT C 214 af 20.7.2012, s. 4, EUT C 238 af 8.8.2012, s. 5)

2012/C 255/02

Offentliggørelsen af modeller til kort, der udstedes af medlemsstaternes udenrigsministerier til akkrediterede medlemmer af diplomatiske og konsulære repræsentationer og deres familiemedlemmer, jf. artikel 19, stk. 2, i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengengrænsekodeks), er baseret på de oplysninger, medlemsstaterne indberetter til Kommissionen i overensstemmelse med artikel 34 i Schengengrænsekodeksen.

Ud over de oplysninger, der offentliggøres i Den Europæiske Unions Tidende, findes der på webstedet for Generaldirektoratet for Indre Anliggender oplysninger, der ajourføres hver måned.

SPANIEN

Erstatter de oplysninger, der er offentliggjort i EUT C 247 af 13.10.2006

1. Generel beskrivelse

— Kort trykt i fire farver på PVC — ISO 7810 (1995),

— Fysiske kendetegn ved identitetskortene ID-1 (85,6 × 53,98 mm). Laminerede.

— Baggrundstrykket er lavet ved hjælp af fine linjer med nedtonet farve, som er lysere mod højre side, hvor billedet er.

— Usynligt blæk, der i det rette lys viser blåt (med særligt lys kan man se ministeriets navn og det spanske rigsvåben både på kortets for- og bagside).

— Mikrotryk på kortets forside, hvor man under ministeriets bånd og logo med lup kan se en lille lyserød streg med ministeriets navn.

— Kodetryk (scrambled indicia) som skjuler ministeriets navn på den øverste del af kortets bagside, oven over magnetstriben.

— Hologram for FNMT-RCM (den kongelige spanske mønt) på kortets bagside.

— Individuel tilpasning af kortet ved hjælp af termografisk sort tryk — Tekst med indehaverens alfanumeriske data og underskrift på forsiden — Tekst med alfanumeriske data, ministeriets stempel og protokolchefens underskrift.

Ministeriet sender oplysningerne til FNMT-RCM.

Påtryk af farvefoto i høj opløsning.

Ministeriet sender billederne digitalt i almindeligt JPG-format til FNMT-RCM.

— Der inkluderes et gennemsigtigt sikkerhedslaminat for at beskytte billedet.

2. Konkrete modeller

DIPLOMATISK PERSONALES IDENTITETSKORT

»Documento de acreditación de Misiones Diplomáticas« (akkrediteringsdokument for diplomatiske repræsentationer) med angivelsen »Personal diplomático« (diplomatisk personale) (rødt). Dette kort udstedes til personale med diplomatstatus ved diplomatiske repræsentationer, som er akkrediteret i Spanien, samt til de pågældendes ægtefæller og børn.

AMBASSADØRERS IDENTITETSKORT

Hvis der er tale om akkrediterede ambassadører, angives »Embajador« eller »Embajadora« (ambassadør) i kortets nederste venstre hjørne.

KONSULATSFUNKTIONÆRERS IDENTITETSKORT

»Documento de acreditación consular« (konsulært akkrediteringsdokument) med angivelsen »Funcionario consular« (konsulatsfunktionær) (mørkegrønt). Dette kort udstedes til konsulatsfunktionærer og honorære konsuler, der er akkrediteret i Spanien, samt til disses ægtefæller og børn. I kortets nederste venstre hjørne angives det, om der er tale om en egentlig konsulatsfunktionær eller en honorær funktionær.

HONORÆRE KONSULERS IDENTITETSKORT

»Documento de acreditación consular« (konsulært akkrediteringsdokument) med angivelsen »Funcionario consular« (konsulatsfunktionær) (mørkegrønt). Dette kort udstedes til konsulatsfunktionærer og honorære konsuler, der er akkrediteret i Spanien, samt til disses ægtefæller og børn. I kortets nederste venstre hjørne angives det, om der er tale om en egentlig konsulatsfunktionær eller en honorær funktionær.

TJENESTEPERSONALES IDENTITETSKORT

»Documento de acreditación de Misiones Diplomáticas y Consulares« (akkrediteringsdokument for diplomatiske og konsulære repræsentationer) med angivelsen »Personal de servicio« (tjenestepersonale) (gråt). Dette kort udstedes til tjenestepersonale ved diplomatiske og konsulære repræsentationer samt til personligt ansatte tjenestefolk for diplomatisk personale og konsulatsfunktionærer, herunder personale ved internationale organisationer, samt til de pågældendes ægtefæller og børn.

TJENESTEPERSONALES IDENTITETSKORT — PERSONLIG TJENESTEPIGE

FAMILIEMEDLEMMERS IDENTITETSKORT

»Documento de acreditación de Misiones Diplomáticas y Consulares« (akkrediteringsdokument for diplomatiske og konsulære repræsentationer) med angivelsen »Familiar dependiente« (familiemedlem) (beige). Dette kort udstedes til forældre til akkrediteret personale og til børn, der var fyldt 23 år ved akkrediteringen af den kortindehaver, de er i familie med.

INTERNATIONALE ORGANISATIONERS IDENTITETSKORT

»Documento de acreditación de organizaciones internacionales« (akkrediteringsdokument for internationale organisationer) (blåt). Dette kort udstedes til akkrediteret personale ved internationale organisationer og i Den Europæiske Unions kontorer i Spanien, samt til de pågældendes ægtefæller og børn.

ADMINISTRATIVT OG TEKNISK PERSONALES IDENTITETSKORT

»Documento de acreditación de Misiones Diplomáticas« (akkrediteringsdokument for diplomatiske repræsentationer) med angivelsen »Personal administrativo y técnico« (administrativt og teknisk personale) (gult). Dette kort udstedes til administrativt og teknisk personale ved diplomatiske repræsentationer, som er akkrediteret i Spanien, samt til de pågældendes ægtefæller og børn.

KONSULATANSATTES IDENTITETSKORT

»Documento de acreditación consular« (konsulært akkrediteringsdokument) med angivelsen »Empleado consular« (konsulatsansat) (lysegrønt). Dette kort udstedes til ansatte ved konsulater, der er akkrediteret i Spanien, samt til de pågældendes ægtefæller og børn.